ADÁSVÉTELI SZERZŐDÉS

amely létrejött egyrészről a

**Budapest Gyógyfürdői és Hévizei Zrt.**

székhely: 1034 Budapest, Szőlő u. 38.

adószám: 12165814-2-44

cégjegyzékszám: 01-10-043152

bankszámlaszám: 11713005-20352457

képviseli: Szőke László vezérigazgató

mint eladó(továbbiakban: **Eladó**)

másrészről

**…………………….**

születési hely, idő:

anyja neve:

személyigazolvány száma:

lakcím:

mint vevő(továbbiakban: **Vevő**),

- a továbbiakban együtt: Felek - között az alulírott helyen és időben, az alábbi feltételek mellett:

Előzmények: Felek megállapítják, hogy Eladó nyilvános árverésen meghirdetett egy Jungheinrich TFG 316 típusú targoncát (a továbbiakban: targonca), amellyel kapcsolatban a legmagasabb vételár ajánlat a Vevőtől érkezett. Vevő nyilatkozik, hogy a targoncát megtekintette, állapotát megismerte és ajánlatát erre tekintettel tette meg. Fentiek alapján a Felek az alábbi szerződést kötik.

**I. A szerződés tárgya**

I.1. Az  Eladó eladja, Vevő pedig megvásárolja a jelen szerződés tárgyát képező targoncát.

I.2. A targonca átadásának helye: Budapest Gyógyfürdői és Hévizei Zrt. Palackozó üzeme (1038 Budapest, Kázmér u. 7.)

II. A vételár

II.1. A Vevő a targonca ellenértékeként……………..azaz …………….. forint összeget köteles megfizetni.

II.2. A vételárat a Vevő **2018. június 6. napjáig** köteles az Eladó részére megfizetni, mely történhet készpénzben, vagy kártyával az Eladó Központi Főpénztárában (1034 Budapest, Szőlő utca 38.; Hétfő-csütörtök: 9-15.30, Péntek: 9-13 óra), illetve banki átutalással az OTP Bank   
Nyrt.-nél vezetett 11713005-20352457 számú bankszámlára.

**III. A** **teljesítési határidő**

III.1. Az I. pontban meghatározott targonca átvétele legkésőbb 2018. június 8. napjáig történik meg. Az átadás-átvételi eljárásról a Felek jegyzőkönyvet vesznek fel.

III.2. Felek megállapodnak, hogy a Vevő az átadás-átvételi eljárás kezdeményezésére vonatkozó igényét 3 munkanappal előre köteles írásban egyeztetni Eladóval.

III.3. Fizetési késedelem esetén az Eladó késedelmi kamatot számít fel, melynek mértéke a késedelemmel érintett naptári félév első napján érvényes jegybanki alapkamat nyolc százalékponttal növelt értéke.

**V. Egyéb rendelkezések**

IV.1. A Felek a jelen szerződés teljesítése során minden lényeges kérdésről kötelesek tájékoztatni egymást.

IV.2. A jelen megállapodás vonatkozásában a kapcsolattartásra jogosult személy:

Eladó részéről:

név: Guba Ferenc

telefon:

e-mail cím: guba.ferenc@spabudapest.hu

Vevő részéről:

név:

telefon:

e-mail cím:

Valamennyi értesítést akkor lehet teljesítettnek, illetve a címzetthez megérkezettnek tekinteni, ha azt személyesen, telefaxon vagy e-mail útján a fent megjelölt személyek részére a másik fél eljuttatta, és az átvételt a címzett visszaigazolta. A postai úton (a hivatalos székhelyre), ajánlott küldeményként történő feladás esetén a küldeményt az átvételtől függetlenül a feladás napjától számított 5. munkanapon kézbesítettnek kell tekinteni. Felek rögzítik, hogy amennyiben bármely elérhetőségük megváltozik, a változást követő 3 munkanapon belül kötelesek a másik felet új elérhetőségükről írásban tájékoztatni.

IV.3. Jelen szerződés azon a napon lép hatályba, amikor azt mindkét szerződő fél képviselője aláírta.

IV.4. A jelen szerződésben nem szabályozott kérdésekben a Felek a Polgári Törvénykönyvről szóló 2013. évi V. törvény rendelkezéseit tekintik irányadónak. Felek megállapodnak, hogy vitás kérdéseiket tárgyalások útján igyekeznek rendezni, amennyiben azon a tárgyalások nem vezetnek eredményre, úgy alávetik magukat a Budai Központi Kerületi Bíróság kizárólagos illetékességének.

A Felek jelen szerződést – áttanulmányozása, értelmezése és megértése után –, mint akaratukkal mindenben megegyezőt írják alá.

Budapest, 2018. június …….

………………………………………… ……………………………………………

Vevő Eladó

Budapest Gyógyfürdői és Hévizei Zrt.

Szőke László vezérigazgató